આઇસીસી મહિલા વર્લ્ડકપની ફાઇનલમાં ભારતીય ટીમનો ઇંગ્લેન્ડ સામે 9 રને ભલે પરાજય થયો પરંતુ ટીમ ઇન્ડીયાએ દેશમાં દરેકના દિલમાં અનેરૂ સ્થાન પ્રાપ્ત કરી લીધું છે. મહિલા વર્લ્ડકપની ફાઇનલમાં ઇંગ્લેન્ડ સામે અંતિમ સાત ઓવરમાં જો થોડી ધીરજ રાખી બેટિંગ કરવામાં આવી હોત તો ભારતીય મહિલા ટીમ અચૂક વર્લ્ડકપ જીતી ગઇ હોત. ભારતીય ટીમની શરૂઆત શાનદાર રહી હતી પરંતુ અંતિમ ઓવરમાં લક્ષ્યનો પીછો કરી રહેલી ભારતીય ટીમ પોતાનું સાતત્ય ગુમાવતા પરાજયનો સામનો કરવો પડ્યો હતો.